  Туспуктэм: vk.com (Наталия Шихова) Майя Бывальцева Дэбес черкогуртысь Лесной ульчаын улӥсез тросгес луиз, шутэтскон нуналъёсы отын 15-лэсь трос лымыпогъёс лэсьтӥзы. Со сярысь ивортодэтъя «Удмуртия» агентстволы одӥгез «скульптор» Наталия Шихова вераз. Ульчалэн чатаз сыӵе кичӧлтон сётэм огез бускельзы Оксана Ившина. « Ойдолэ, пе, куазь шулдыр, лымы небыт, лэсьтомы лымыпогъёс, шулдыртом ульчамес! Озьы огмыя огмы потӥм но лэсьтылӥм. 80 процентэз лэсьтӥзы, куд-огез 4-5 но лэсьтӥзы » Наталия Шихова, Дэбесын улӥсь Кыӵе луоз лымыпог, котькуд семья ачиз малпаз. Озьы куасэн ветлӥсез но, пуныен ожгарчиез но, кудӟыса усемез но, бакча сиёнъёсыныз ушъяськисез но кырӟасез кылдӥз. Фото: vk.com (Наталия Шихова) « Асьмелэсь мылкыдмес ӝутӥм! Машинаен кошкисьёс но сигналить карыса кошко » Наталия Шихова, Дэбесын улӥсь Леснойын улӥсьёс туэ гужем «Инициативное бюджетирование» программая ульчаязы сюрес лэсьтӥллям. Наталия Шиховалеэ верамезъя, озьы ваньзы эшъяськыны кутскизы. Тодэ вайытом, Дэбес ёросысь Тыловай черкогуртын котькуд тол «ЛымыПог» усьтэм ёроскуспо фестиваль ортчытъяло. Тегъёс: Удмуртия Дэбес лымы Мерлык  